Apple lancerer teaser for Apple TV+ serie

I anledningen af 50-året for Apollo 11-missionen og månelandingen har Apple i dag delt et smugkig på den kommende For All Mankind-serie, der skal vises på Apple TV+. I klippet er der også interview med bl.a. instruktøren Ron Moore.

Serien handler, ifølge 9to5mac, om en verden, hvor NASA og rumprogrammer fortsat blev prioriteret. I virkelighedens verden tabte NASA den finansielle støtte i takt med at tv-seerne “vænnede sig” til månebesøgende og faldt fra.

For All Mankind har navne som Joel Kinnaman, Michael Dorman, Wrenn Schmidt, Shantel Vansanten, Sara Jones og Jodi Balfour på rollelisten. Instruktøren beskriver selv serien som Mad Men i NASA-regi. Så er der noget at leve op til. Seriens første sæson består af ti afsnit af hver en times varighed.

Apple TV+ tjenesten bliver lanceret til efteråret. Der er endnu ikke annonceret nogen abonnementspris. Videoen kan ses øverst.

Apple lancerer teaser for Apple TV+ serie